มี พศพ กันค่ะแต่ถุงยางขาดผู้ชายยังไม่ได้หลั่งด้วยนะคะแต่เลือกที่จะทานยาคุมฉุนเฉินป้องกันแต่ตอนนี้ปวดท้องอุ้มเชิงกรานด้านขวา(ปวดหน่วงๆยังทนได้ค่ะ) มีโอกาศท้องนอกมดลูกไหมคะกลัวมากๆ
สวัสดีค่ะ หากยังไม่ได้มีการหลั่งน้ำอสุจิเกิดขึ้น โอกาสที่จะตั้งครรภ์ก็ไม่มี ส่วนยาคุมฉุกเฉินที่ทานไป ก็จะช่วยป้องกันการตั้งครรภ์ได้ประมาณ 95%สำหรับอาการปวดท้องน้อยด้านขวา อาจเป็นผลข้างเคียงของยาคุมฉุกเฉินที่ทานได้ แต่หากได้ทานยาไปหลายวันแล้ว หรือปวดมาหลายวันแล้ว ก็ไม่น่าเกิดจากผลของยา โดยอาจเกิดได้จากหลายสาเหตุ เช่น- ลำไส้อักเสบ มักมีอาการคลื่นไส้ อาเจียน ท้องเสียร่วมด้วย- ปีกมดลูกด้านขวาอักเสบ มักเป็นผลต่อเนื่องจากมดลูกอักเสบ (หรือเรียกว่าเกิดอุ้งเชิงกรานอักเสบ) อาการคือจะมีปวดท้องน้อยร่วมกับตกขาวที่ผิดปกติ เจ็บขณะมีเพศสัมพันธ์ ปัสสาวะแสบขัด- มีซีสต์หรือเนื้องอกของปีกมดลูก หรือของรังไข่ด้านขวา นอกจากทำให้มีอาการปวดท้องน้อยแล้ว อาจทำให้มีประจำเดือนที่ผิดปกติหรือเลือดออกผิดปกติด้วย-ท้องนอกมดลูกด้านขวาแต่อาการปวดท้องจะเป็นรุนแรง และมีอาการขาดประจำเดือนมาก่อน รวมถึงเลือดออกจากช่องคลอดผิดปกติ-ไส้ติ่งอักเสบอาการปวดมักเกิดขึ้นอย่างเฉียบพลันโดยเริ่มที่บริเวณรอบสะดือ ต่อมาย้ายไปปวดที่ท้องด้านล่างขวา อาการปวดจะรุนแรงเรื่อยๆ ภายใน 1-2 วัน และมักมีไข้ร่วมด้วย อาจมีท้องเสีย ท้องอืด อาเจียน ปัสสาวะผิดปกติ ร่วมด้วยหากอาการปวดท้องน้อยเป็นมากขึ้นเรื่อยๆหรือมีอาการอื่นๆ ร่วม เช่น มีไข้ เลือดออกจากช่องคลอดผิดปกติ แนะนำให้รีบไปพบแพทย์ค่ะ